
150 DR.30.10.2008 
 

Datuk Mohd. Shafie bin Haji Apdal: Saya minta izin, kalau ini sudah satu muka 
surat sahaja. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Baik 
Yang Berhormat. 

Datuk Mohd. Shafie bin Haji Apdal: Tuan Yang di-Pertua, saya ingin...  

Tuan Sim Tong Him [Kota Melaka]: Sedikit sahaja Yang Berhormat Menteri.  
Tuan Yang di-Pertua, tadi saya kemukakan ini sebab saya amat khuatir ada cadangan dari 
Kerajaan Negeri Melaka mahu bina satu monorel dari MITC ke tapak sejarah.  Sebab itu ... 

Datuk Mohd. Shafie bin Haji Apdal: Kalau dia terletak di kawasan yang kita 
katakan zon dan dikenal pasti, ia sepatutnya tidak berlaku tetapi kalau ia terletak bukan di 
kawasan  buffered zone, itu kita bolehkan.  Tidak semua negeri Melaka itu atau pun Bandar 
Melaka itu merupakan bandar yang bersejarah yang mendapat pengiktirafan.  Ada 
kawasan-kawasan tertentu, berapa kilometer yang ada, 300 meter persegi contohnya yang 
telah mendapat pengiktirafan. Kadang-kadang ada masyarakat keliru tentang perkara ini. 

Tuan Sim Tong Him [Kota Melaka]:  Ya, terima kasih.  

Datuk Mohd. Shafie bin Haji Apdal:  Tuan Yang di-Pertua, merujuk kepada 
cadangan Yang Berhormat Batu Gajah tentang penubuhan Jawatankuasa Pilihan Khas 
Parlimen bagi menentukan Akta Perhubungan Kaum, Kabinet telah membuat ketetapan 
bahawa Kementerian Dalam Negeri bersama dengan Kementerian Perpaduan, 
Kebudayaan, Kesenian dan Warisan akan meneliti keperluan akta ini. Oleh itu, pada 
pendapat kementerian berhubung cadangan Ahli Yang Berhormat untuk menubuhkan 
jawatankuasa pilihan khas adalah tidak diperlukan  

Berhubung isu diskriminasi kaum pula, untuk makluman Ahli-ahli Yang Berhormat, 
kerajaan tidak menghadapi masalah memandangkan isu diskriminasi kaum bukanlah 
menjadi amalan kerajaan pada hari ini. Sekian sahaja Tuan Yang di-Pertua dan saya 
mengucapkan jutaan terima kasih kepada Ahli-ahli Yang Berhormat yang telah memberi 
pandangan dan cadangan dan insya-Allah kita akan mengambil perhatian dan seterusnya 
akan mengambil langkah-langkah untuk mengambil tindakan di atas cadangan-cadangan 
yang telah dikemukakan.  Sekian, terima kasih. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Terima 
kasih Yang Berhormat Menteri.  Saya akan menjemput Menteri Pengajian Tinggi dan akan 
disambung pada hari Isnin nanti. 

Ahli-ahli Yang Berhormat, Mesyuarat Dewan hari ini ditangguhkan sehingga pukul 
10.00 pagi hari Isnin, 3 November 2008. 

Mesyuarat ditangguhkan pada pukul 10.02 malam.   

 



Datuk Mohd. Shafie bin Haji Apdal: Saya minta izin, kalau ini sudah satu muka surat sahaja. Timbalan Yang di-Pertua [Datuk Dr. Haji Wan Junaidi Tuanku Jaafar]: Baik Yang Berhormat. Datuk Mohd. Shafie bin Haji Apdal: Tuan Yang di-Pertua, saya ingin... Tuan Sim Tong Him [Kota Melaka]: Sedikit sahaja Yang Berhormat Menteri. Tuan Yang di-Pertua, tadi saya kemukakan ini sebab saya amat khuatir ada cadangan dari Kerajaan Negeri Melaka mahu bina satu monorel dari MITC ke tapak sejarah. Sebab itu ... Datuk Mohd. Shafie bin Haji Apdal: Kalau dia terletak di kawasan yang kita katakan zon dan dikenal pasti, ia sepatutnya tidak berlaku tetapi kalau ia terletak bukan di kawasan buffered zone, itu kita bolehkan. Tidak semua negeri Melaka itu atau pun Bandar Melaka itu merupakan bandar yang bersejarah yang mendapat pengiktirafan. Ada kawasan-kawasan tertentu, berapa kilometer yang ada, 300 meter persegi contohnya yang telah mendapat pengiktirafan. Kadang-kadang ada masyarakat keliru tentang perkara ini. Tuan Sim Tong Him [Kota Melaka]: Ya, terima kasih. Datuk Mohd. Shafie bin Haji Apdal: Tuan Yang di-Pertua, merujuk kepada cadangan Yang Berhormat Batu Gajah tentang penubuhan Jawatankuasa Pilihan Khas Parlimen bagi menentukan Akta Perhubungan Kaum, Kabinet telah membuat ketetapan bahawa Kementerian Dalam Negeri bersama dengan Kementerian Perpaduan, Kebudayaan, Kesenian dan Warisan akan meneliti keperluan akta ini. Oleh itu, pada pendapat kementerian berhubung cadangan Ahli Yang Berhormat untuk menubuhkan jawatankuasa pilihan khas adalah tidak diperlukan. Berhubung isu diskriminasi kaum pula, untuk makluman Ahli-ahli Yang Berhormat, kerajaan tidak menghadapi masalah memandangkan isu diskriminasi kaum bukanlah menjadi amalan kerajaan pada hari ini. Sekian sahaja Tuan Yang di-Pertua dan saya mengucapkan jutaan terima kasih kepada Ahli-ahli Yang Berhormat yang telah memberi pandangan dan cadangan dan insya-Allah kita akan mengambil perhatian dan seterusnya akan mengambil langkah-langkah untuk mengambil tindakan di atas cadangan-cadangan yang telah dikemukakan. Sekian, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat Menteri. Saya akan menjemput Menteri Pengajian Tinggi dan akan disambung pada hari Isnin nanti. Ahli-ahli Yang Berhormat, Mesyuarat Dewan hari ini ditangguhkan sehingga pukul 10.00 pagi hari Isnin, 3 November 2008. Mesyuarat ditangguhkan pada pukul 10.02 malam.